Hrvoje Juzbašić
  
Zelena 44

          
32100 Mirkovci
E-mail: hrvoje.juzbasic@gmail.com
Vinkovci, 20. travnja 2023.
   Hrvatska regulatorna agencija za mrežne djelatnosti
                                           Ulica Roberta Frangeša-Mihanovića 9
                               10110 Zagreb
PRIGOVOR
Poštovani,
Dana 20. rujna 2022. godine na moj upit od 14. rujna 2022. poslali ste mi email odnosno kratko tumačenje (screenshot tog Vašeg e-maila se nalazi ovdje u privitku).
Sukladno članku 156. Zakona o općem upravnom postupku (NN br. 110/21). ovim putem   Vam podnosim PRIGOVOR.
Radio klub Vinkovci prestao je postojati i HAKOM mu je na temelju članka 14. stavka 3. Pravilnika o amaterskim radijskim komunikacijama poništio dozvolu.
Međutim, Hrvatski radioamaterski savez izdao je Prijedloge svih pozivnih oznaka koju je koristio  Radio klub Vinkovci novoosnovanom Radioamaterskom klubu Vinkovci.
Na osnovu toga dokumenta odgovorna osoba Radioamaterskog kluba Vinkovci podnijela je HAKOM-u Zahtjev za izdavanje dozvole za uporabu radiofrekvencijskog spektra u amaterskoj službi koju je HAKOM izdao i sada Radioamaterski klub Vinkovci koristi sve pozivne oznake ugašenog Radio kluba Vinkovci.
Zbog navedenog uložio sam Žalbu Stručnoj službi odnosno dvijema tajnicama koje čine Stručnu službu Hrvatskog radioamaterskog saveza. One su moju Žalbu odbile na osnovu određenih članaka iz Pravilnika o pozivnim oznakama. 
Nakon toga žalio sam se predsjedniku i Izvršnom odboru Hrvatskog radioamaterskog saveza koji je moju Žalbu također odbio na temelju gore navedenog Pravilnika.
Smatram da taj Pravilnik o pozivnim oznakama, koji je donio Izvršni odbor Hrvatskog radioamaterskog saveza nije kako u njegovom zaglavlju piše: ”U skladu s Pravilnikom o amaterskim radijskim komunikacijama (NN 45/12, 97/14 i 116/17) i Pravilnikom o uvjetima dodjele i uporabe radiofrekvencijskog spektra (NN 45/12, 50/12, 97/14)”.
Stoga Vas molim da ga pročitate i ako u njemu uočite nepravilnosti uputite Hrvatskom radioamaterskom savezu dopis o ništetnosti ovog Pravilnika na osnovu kojeg su sve moje Žalbe odbijene i posljedično tome poništite Dozvolu za rad Radioamaterskom klubu Vinkovci.
U prilogu Vam dostavljam:
1. Screenshot Vašeg e-maila kojeg ste mi poslali
2. Screenshot članka iz Pravilnika o amaterskim radijskim komunikacijama
3. Pravilnik o pozivnim oznakama
Srdačan pozdrav,
Hrvoje Juzbašić
U Vinkovcima, 20. travanj 2023.
